15 ሓምለ 2019 ምንጪ ስእሊ, Getty Images ኣብዚ እዋን መብዛሕትኡ እንለብሶ ክዳውንቲ ካብ ፖሊስተርን ባህርያዊ ዘይኮነ (ሲንቴቲክ) ዝተመስረሐ ፕላስቲክ-ሓዘል ስለ ዝኾነ፡ ከባቢና ንምሕላው ከይንሓጽቦ ብዙሓት ኣብቲ ስርሓት ዝነጥፉ ሰባት ዝህብዎ ማዕዳ`ዩ። ኣብ ክንዲ ምሕጻብ ምንጋፍ፡ ዝያዳ ድማ ተጠንቂቕና ክንሕዞ ኢዮም ዝምዕዱ። ስቴላ ማካርትኒ፡ ክኢላ ዘበን ኣምጽኦ ቅዲ-ኽዳን ፡ ኣብ መወዳእታ ናይዚ ሰሙን ምስ ጋዜጣ ኦብዘርቨር ኣብ ዝገበረቶ ቃለ-መሕተት ኣብቲ ምስ ኣብ ከተማ ሎንዶን ዝርከብ ፍሉጥ ሰፋይ ክዳን - ሳቪል ሮው - ኣብ ትሰርሓሉ ዝነበረት እዋን ዝቐሰመቶ ተመክሮ እንተነይሩ ``ነቲ ጨሪሱ ክጸሪ ዘይትደልዮ ነገራት ኣይተጽርዮ….እቲ ሕጊ፡ ነቲ ረሳሕ ነገራት ክነቅጽ ትገድፎ፡ ካብኡ ትነግፎ`` ኢላ። ኣብቲ ቃለ መሕተት ዝገበረትሉ እዋን ዝበለቶ ብዙሓት ኣይተቐበልዎን፡ ውሑዳት ግና እቲ ዝበለቶ ኣብ ኣእምርኦም ሰሪጹ። ብፍላይ ኣብቶም ነብሲ ወከፍ ሰሙን ብዙሕ ክዳውንቲ ዝሓጽቡ ውልቀሰባት። ደቂ ኣንስትዮ ሞሮኮ ንጎስጓስ ኣንጻር "ኣነዋሪ ክዳን" ይቃወማ እቲ ስቴላ ዝበለቶ ተቐባልነት ኣለዎ ዶ?
